Раман Мар’янавіч Лубкіўскі

**Рама́н Мар’я́навіч Лубкі́ўскі** (; 10 жніўня 1941, в. Астравец, Церабаўлянскі раён, Цярнопальская вобласць, Украінская ССР, СССР — 23 кастрычніка 2015, Львоў, Украіна)&nbsp;— украінскі пісьменнік, дзяржаўны і грамадскі дзеяч, дыпламат. Надзвычайны і Паўнамоцны Пасол Украіны. Член Саюза пісьменнікаў Украіны (1976), ганаровы член Саюза беларускіх пісьменнікаў (2006).

## Біяграфія 
Скончыў філалагічны факультэт Львоўскага дзяржаўнага ўніверсітэта імя Івана Франко (1963). Працаваў намеснікам галоўнага рэдактара часопісу «Жовтень» (з 1990&nbsp;— «Дзвін»).

У 1980—1992&nbsp;— старшыня Львоўскай арганізацыі Саюза пісьменнікаў Украіны, член выканаўчай рады ўкраінскага аддзялення ПЭН-клуба, дэлегат Устаноўчага сходу Руху.

У 1990—1994&nbsp;— народны дэпутат Украіны. З ініцыятывы Рамана Лубкіўскага распачатая традыцыя складання прысягі Прэзідэнтамі Украіны на Перасопніцкім Евангеллі.

У 1992—1993&nbsp;— Надзвычайны і Паўнамоцны Пасол Украіны ў Чэшскай і Славацкай Федэратыўнай Рэспубліцы. У 1993—1995&nbsp;— Надзвычайны і Паўнамоцны Пасол у Чэшскай Рэспубліцы.

У 2006—2007&nbsp;— старшыня Камітэта па Нацыянальнай прэміі імя Тараса Шаўчэнкі.

У 1997—2001&nbsp;— начальнік управы культуры Львоўскай абласной дзяржаўнай адміністрацыі. У 1996—2000&nbsp;— старшыня львоўскай абласной арганізацыі таварыства «Просвіта» імя Т. Шаўчэнкі, пасля&nbsp;— ганаровы старшыня.

З 1995&nbsp;— прафесар факультэта міжнародных стасункаў і дыпламатычнай службы Львоўскага нацыянальнага ўніверсітэта.

У 2007 заснаваў імянную стыпендыю для найлепшых вучняў Астравецкай сярэдняй школы I—III ступеняў.

Памёр 23 кастрычніка 2015 года, пахаваны на Лычакаўскіх могілках Львова.

## Творчасць 
Друкавацца пачаў з 1958 года. Перакладаў з большасці славянскіх літаратур, напрыклад, творы А.&nbsp;Блока, І.&nbsp;Вазава, Я.&nbsp;Івашкевіча, Д.&nbsp;Максімавіч і іншых. З беларускай пераклаў вершы Я.&nbsp;Купалы, М.&nbsp;Багдановіча, Ф.&nbsp;Багушэвіча, К.&nbsp;Каганца, М.&nbsp;Чарота, У.&nbsp;Дубоўкі, М.&nbsp;Машары, П.&nbsp;Пестрака, Л.&nbsp;Геніюш, В.&nbsp;Зуёнка, М.&nbsp;Дуксы, П.&nbsp;Багрыма, В.&nbsp;Дунін-Марцінкевіча, Я.&nbsp;Лучыны, П.&nbsp;Панчанкі.

Творы Рамана Лубкіўскага перакладзеныя на англійскую, беларускую (Васіль Зуёнак, Генадзь Бураўкін), балгарскую, польскую, расійскую, сербскую, славацкую, харвацкую і чэшскую мовы.

### Зборнікі паэзіі 
* «Зачудовані олені» (1965),
* «Громове дерево» (1967),
* «Рамена» (1969),
* «Смолоскипи» (1975),
* «Звіздар» (1977),
* «Майоліка» (1985),
* «Словацьке літо» (1986),
* «Карбівня» (1987),
* «Серпневе яблуко» (1989),
* «Погляд вічності» (1990),
* «Балканський Христос» (2001),
* «Камінне жниво» (2001),
* «Квітень у серпні»,
* «Зелене серце» (2003),
* «Сто і одна строфа» (2003).

### Іншыя кнігі 
* «Слов’янське небо» (1972, анталогія перакладаў паэзіі),
* «Многосвіточ» (1978, публіцыстыка),
* «Високі райдуги» (1979, публіцыстыка),
* «Слов’янська ліра» (1983, анталогія перакладаў паэзіі),
* «Богорівний, бо правдомовний: Слово про Шевченка» (1997, манаграфія),
* «Сповідь. Молитва. Присяга: Літературний портрет Д.&nbsp;Павличка» (2004, манаграфія).

Суўкладальнік зборнікаў:
* «Вінок Маркіянові Шашкевичу» (1987),
* «Весни розспіваної князь. Слово про Антонича» (1989).

Укладальнік і навуковы рэдактар
* кнігі М.&nbsp;Богдановича «Стратим-лебідь» (2002),
* кнігі артыкулаў С.&nbsp;Гординського «На переломі епох» (2004),
* літаратурна-мастацкіх зборнікаў «Посвята» (2003) і «Шевченкова дорога і Білорусь» (2004).

## Прэміі і ўзнагароды 
* 1977&nbsp;— заслужаны дзеяч культуры Польшчы за перакладніцкую дзейнасць і папулярызацыю ва Украіне польскай літаратуры.
* 1979&nbsp;— літаратурная прэмія імя Паўла Тычыны.
* 1984&nbsp;— прэмія імя Віцеслава Незвала Чэшскага літаратурнага фонду.
* 1988&nbsp;— прэмія імя Паўла Гвездаслава за арыгінальную і перакладніцкую творчасць, адданасць культуры славацкага народа.
* Дзяржаўная прэмія Украіны імя Т. Шаўчэнкі 1992 года ў галіне літаратуры за зборку паэзіі «Погляд вічності»
* Ордэн «За заслугі» ІII&nbsp;ст. (1998)&nbsp;— *за важкі асабісты ўнёсак ва ўзбагачэнне нацыянальнай культурнай спадчыны Украіны, важкія творчыя здабыткі і актыўную грамадскую дзейнасць*
* Заслужаны дзеяч мастацтваў Украіны (2006)&nbsp;— *за значны асабісты ўнёсак у сацыяльна-эканамічнае, культурнае развіццё ўкраінскай дзяржавы, важкія працоўныя дасягненні і з нагоды 15-й гадавіны незалежнасці Украіны*
* 2008&nbsp;— Прэмія імя Максіма Рыльскага
* 2008&nbsp;— прэмія Ars Translationis за пераклад з чэшскай мовы драмы Вацлава Фрыча «Іван Мазепа».
* Ордэн «За заслугі» ІI&nbsp;ст. (2011)&nbsp;— *за значны асабісты ўнёсак у станаўленне незалежнасці Украіны, сцверджанне яе суверэнітэту і міжнароднага аўтарытэту, заслугі ў дзяржаватворчай, сацыяльна-эканамічнай, навукова-тэхнічнай, культурна-асветнай дзейнасці, сумленнае і бездакорнае служэнне ўкраінскаму народу*

## Літаратура 
* 
* 
* 

## Спасылкі 
Катэгорыя:Народныя дэпутаты Вярхоўнай Рады Украіны I склікання
Катэгорыя:Паслы Украіны ў Чэхаславакіі
Катэгорыя:Паслы Украіны ў Чэхіі
Катэгорыя:Выпускнікі Львоўскага ўніверсітэта
Катэгорыя:Украінамоўныя паэты
Катэгорыя:Перакладчыкі паэзіі на ўкраінскую мову
Катэгорыя:Выкладчыкі Львоўскага ўніверсітэта